./data/phi0914/phi00132/phi0914.phi00132.perseus-lat1.xml
Titus Livius (Livy)
postquam uno       animo omnes, et Macedones tamquam communem patriam tuebantur, et Corinthii ducem       praesidii Androsthenen haud secus quam civem et suffragio creatum suo imperio in       se uti patiebantur, omnis inde spes oppugnantibus in vi et armis et operibus       erat   undique aggeres haud facili aditu ad moenia admovebantur   aries ex ea parte, quam Romani oppugnabant,       aliquantum muri diruerat; in quem locum, quia nudatus munimento erat,       protegendum armis cum Macedones concurrerent, atrox proelium inter eos ac       Romanos ortum est   ac primo multitudine facile       expellebantur Romani; adsumptis deinde Achaeorum Attalique auxiliis aequabant       certamen, nec dubium erat, quin Macedonas Graecosque facile loco pulsuri       fuerint   transfugarum Italicorum magna       multitudo erat, pars ex Hannibalis exercitu metu poenae a Romanis Philippum       secuta, pars navales socii relictis nuper classibus ad spem honoratioris       militiae transgressi; hos desperata salus, si Romani vicissent, ad rabiem magis       quam audaciam accendebat   promunturium est       adversus Sicyonem Iunonis, quam vocant Acraeam, in altum excurrens; traiectus       inde Corinthum septem fere milium passuum   eo Philocles, regius et ipse       praefectus, mille et quingentos milites per Boeotiam duxit  praesto fuere ab       Corintho lembi, qui praesidium id acceptum Lechaeum  traicerent   auctor erat Attalus       incensis operibus omittendae extemplo oppugnationis; pertinacius Romanus in       incepto perstabat  is quoque, ut pro omnibus portis disposita videt praesidia       regia nec facile erumpentium impetus sustineri posse, in Attali sententiam       concessit   ita inrito incepto dimissis       Achaeis reditum ad naves est  Attalus Piraeum, Romani Corcyram petierunt